text: [{"text_idx": "#000000", "text": "\u201cEitt sju\u0301krahu\u0301s vi\u00f0 einari inngongd fyri \u00f8ll\u201d"}, {"text_idx": "#000001", "text": "Hetta var heiti\u00f0 a\u0301 framl\u00f8gu, sum stjo\u0301ri okkara, Selmar Nielsen, hev\u00f0i fyri lesandi a\u0301 evnisdegi a\u0301 Landssju\u0301krahu\u0301sinum herfyri, sum Landsverk og MFS skipa\u00f0u fyri. Eisini greiddi Selmar fra\u0301 um t\u00e6r logistisku loysnirnar og gr\u00f8nu orkuna, sum ey\u00f0kenna verk\u00e6tlanina."}, {"text_idx": "#000002", "text": "Tey lesandi, sum umbo\u00f0a\u00f0u alskyns u\u0301tbu\u0301gvingar innan eitt nu\u0301 heilsu-, byggi- og l\u00f8gfr\u00f8\u00f0i, settu vi\u00f0komandi og gl\u00f8ggar spurningar. I\u0301 u\u0301tbyggingini av Landssju\u0301krahu\u0301sinum leggja vit hja\u0301 SNA dent a\u0301 tann lekjandi arkitekturin og stremba alti\u0301\u00f0 eftir at seta sju\u0301klingin i\u0301 mi\u00f0depilin."}, {"text_idx": "#000003", "text": "Eini 50 lesandi m\u00f8ttu til evnisdagin, \"Betong / DNA - hvat kom fyrst?\", har fyriskipararnir sta\u00f0festa, at \u201cOnkunti\u0301\u00f0 taka atlit til funktio\u0301n, n\u00f8gd, pri\u0301s og ti\u0301\u00f0 mesta uppmerksemi, og vit fa\u0301a ru\u0301m, sum menniskjan ikki kennir seg heima i\u0301 og ikki dugir at liva i\u0301 og bru\u0301ka. A\u00f0rar ti\u0301\u00f0ir, so eru atlitini vakurleiki, estetikkur, samvera, na\u0301ttu\u0301ra og samband fremri i\u0301 hugaheiminum a\u0301 teimum, sum byggja. Avbjo\u0301\u00f0ingin i\u0301 dag og til allar ti\u0301\u00f0ir er at finna na\u0301tu\u0301rligu javnva\u0301gina millum betong og DNA.\u201d"}, {"text_idx": "#000004", "text": "Hugskoti\u00f0 vi\u00f0 evnisdegnum var at kny\u0301ta bond millum f\u00f8roysk lesandi, sum hava a\u0301huga i\u0301 bygging og a\u0301 tann ha\u0301tt seta hol a\u0301 eitt kjak um framti\u0301\u00f0ar F\u00f8royar. Fyrilestrarhaldararnir vo\u0301ru profilar innan eitt nu\u0301 f\u00f8royskan arkitektur, byggivinnu, byggiharravirksemi, antropologi og list."}, {"text_idx": "#000005", "text": "Vit gera dreymar til arkitektur"}]